तेजस्‍वी यादव ने आनंद कुमार के घर जाकर उनसे मुलाकात की और उनके कार्यों की सराहना की। इसके साथ उनके खिलाफ चलाये जा रहे अभियान की निंदा भी की। उपेंद्र कुशवाहा ने भी सामाजिक परिप्रेक्ष्‍य को ही मुद्दा बनाकर उनके कार्यों की सराहना की और उनके साथ खड़े दिखे। जबकि भाजपा के असंतुष्‍ट सांसद शत्रुघ्‍न सिन्‍हा भी अपने भविष्‍य की राजनीति को देखते हुए आनंद के साथ खड़े हो गये और आनंद को बिहार का गौरव भी बताया। इन तीनों नेताओं ने अपने-अपने ट्विटर एकाउंट पर जमकर आनंद कुमार व सुपर-30 की प्रशंसा की और उनके पक्ष में अपना समर्थन भी जताया। आंनद कुमार के जातीय पक्ष को भी फोकस करते हुए सामंती शक्तियों की साजिश भी ठहराया।